अपनी बल्लेबाजी के बारे में बात करते हुए रहाणे ने कहा कि मैंने ज्यादा रन नहीं बनाये लेकिन मैंने पिछले दो मैचों में 50 और 80 के करीब रन बनाए। मैं जिस तरह से बल्लेबाजी कर रहा हूं, मैं गेंद से अच्छी तरह खेल रहा हूं। बल्लेबाजी करना आत्मविश्वास की बात होती है। मैं अपनी टीम के लिए अच्छा योगदान करना चाहता हूं। रहाणे ने कहा कि इस अंतिम मैच में मैं निश्चित रूप से अपना सर्वश्रेष्ठ प्रदर्शन करूंगा और मैंने खुद को अच्छी तरह तैयार किया है। तैयारियां शुरू से लेकर अब तक एक समान ही हैं, भले ही आप 3-1 से आगे हों या 1-3 से पीछे। मैं अपनी बल्लेबाजी का लुत्फ उठाऊंगा। उन्होंने कहा कि दुनिया की नंबर एक टेस्ट टीम इस लंबे दौरे का समापन जीत के साथ करना चाहेगी।